open-index/open-wikipedia-markdown huggingface dataset:
Vandor (Star Wars)

**Vandor** is in fiktive planeet út 'e ''Star Wars''-franchise, dy't yntrodusearre waard yn 'e film ** (2018). De sênes op Vandor waarden opnommen yn 'e Dolomiten yn noardlik Itaalje. Yn it *Star Wars*-hielal makket Vandor diel út fan it planetestelsel mei deselde namme yn 'e sektor Sloo fan 'e Midrâne fan it Stjerrestelsel. (De planeet moat net betize wurde mei de ûnbewenbere want te hjitte planeten Vandor-I en Vandor-II út it planetestelsel fan Coruscant.) Vandor is in terrestryske planeet mei in diameter fan likernôch 12.500&nbsp;km, dy't twa moannen hat. De planeet hat in jierlingte fan 435&nbsp;dagen en atmosfear dy't sykhelber is foar de measte wêzens. Vandor hat in tige kâld klimaat is wurdt foar it meastepart oerdutsen troch mei snie bekape berchtmen. De wrâld hat eigen floara en fauna, mar gjin lânseigen soarte fan bûtenierdske wêzens. 

Yn *Solo: A Star Wars Story* besiket de binde fan Tobias Beckett op Vandor in lading coäxium (tige djoere brânstof foar romteskippen) te kapen dat oer it spoar ferfierd wurdt. Dêrfoar brûke se in militêr transportskip dat se earder oan it front op Mimban stellen hawwe. Beckett syn soarchfâldich úttochte plan wurdt lykwols bedoarn as de Wolkeriders arrivearje, in binde plonderders ûnder lieding fan 'e maskere Enfys Nest, dy't it op deselde lading coäxium foarsjoen hawwe. Yn 'e resultearjende gaos komme inkele Wolkeriders om, mar ek Beckett syn frou Val en syn fjouwerearmige Ardennyske piloat Rio Durant. Beckett bliuwt oer mei inkeld twa nijelingen yn syn binde, de deserteur Han Solo en de Wookiee Chewbacca. Han nimt de bestjoering fan it transportskip fan Rio oer, mar hy hat gjin oare kar as om it coäxium los te snijen, wêrnei't it te pletter falt en ûntploft ta in reuseftige fjoerbal, om't er oars troch de bemuoienis fan 'e Wolkeriders it skip net ûnder kontrôle kriget. 

## Keppelings om utens
*Artikel oer Vandor yn Wookieepedia, de offisjele ''Star Wars''-Wikipedy
Vleuten-De Meern (gemeente)

**Vleuten-De Meern** is in eardere gemeente yn de Nederlânske provinsje Utert. De gemeente waard op 1 jannewaris 2001 part fan de gemeente Utert. De gemeente bestie út de kearnen Haarzuilens, De Meern en Vleuten. Yn 1999 hie de gemeente 19.430 ynwenners.

## Skiednis
Yn 1811 waard út de eardere gerjochten Themaat, De Haar, Vleuten en De Meern, Ouden Rhijn, Heijcop, Papendorp, Galekop, Veldhuizen, Reijerscop-Kreuningen en Reijerscop-St.Pieters fjouwer gemeenten foarme: Vleuten, Oudenrijn, Veldhuizen en Haarzuilens. Ut dy gemeenten wei ûntstie op 1 jannewaris 1954 de gemeente Vleuten-De Meern. De eardere gemeente Oudenrijn waard opspjalte yn in eastlik part dat oan de gemeente Utert taheakke waard, en westlik part dat nei Vleuten-De Meern gie.De grins tusken dy twa gemeenten kaam op it plak fan de hjoeddeistige A2 te lizzen. Op 1 jannewaris 2001 wie der fannijs in gemeentlike weryndieling dêr't de gânse gemeente Vleuten-De Meern troch Utert anneksearre waard. Dy anneksaasje wie yn it ramt fan it nijbouprojekt Leidsche Rijn dy't doe oer de twa gemeenten ferspraat lei. Dat wie doe de grutste Vinex-lokaasje fan Nederlân en it like logysk te wêzen dat de gânse wyk oan Utert taheakke wurde soe. In grut part fan de ynwenners fan Vleuten-De Meern woe net, mar dochs waard de gânse gemeente troch Utert anneksearre. De nij keazen gemeenterie fan Utert woe de ynwenners fan de gemeente temjitte komme om de kearnen Vleuten, De Meern en Haarzuilens as offisjele wenplakken bestean litte te bliuwen. Dy doarpen waarden lykwols, mank mei de polder Rijnenburg, dy't troch de gemeente Nieuwegein oan Utert ôfstien waard, ûnder de wyk Vleuten-De Meern beflapt. Guon eastlike parten fan Vleuten en De Meern waarden de wyk Leidsche Rijn yndield, dy't ûnder de kearn Utert foel. Ek Rijnenburg falt offisjeel ûnder de kearn Utert.

Ear't der mei de bou fan Leidsche Rijn úteinset waard, wiene der op de ouwerwâlen fan de ferskate ôfspjaltings fan de eardere rivier de Ryn ferskate glêstúnboubedriuwen. Dy binne ferpleatst of binne opholden te bestean. Yn it midden fan it eardere glêstúnbougebiet is no it *Máximapark*.

Sûnt de gemeentlike weryndieling yn 2001 is Vleuten-De Meern yn tweintich jier woeksen fan krapoan 20.000 oant mear as 50.000 ynwenners. It eardere gemeentehûs fan Vleuten-De Meern yn Vleuten tsjinnet hjoed-de-dei as in siktarij fan de gemeente Utert en as wykburo.

## Sjoch ek
* Vleuten-De Meern, wyk fan de gemeente Utert
Heinsius Johannis Heinsius

**Heinsius Johannes (van Laenstra) Heinsius** (Aldlemmer, om ende by 1650 - Dokkum, 1712) wie in Frysk amtner en notaris. 

Hein-Johan wie earst prokureur-postulant foar it gerjocht fan de Stellingwerven (1671), dêrnei siktaris fan Haskerlân (1680) en skriuwer fan in kompanjy hynstefolk (1680).  

Hy troude earst te Dokkum op 6 augustus 1671 mei Trijntje Andries (de) Went, doopt te Dokkum op 20 augustus 1654 en stoarn op De Jouwer op 24 maaie 1679, dochter fan Andries Hanses (de) Went, sjirurgyn, en Gertie Harmannus Attema; troude twad mei Tytie (Titia) Schick, berne te Dokkum om 1657 hinne, stoarn op 'e Jouwer op 26 oktober 1693, dochter fan Gerardus Schick en Maycke Cornelis Vermees, en tred mei Antie Lieuwes, doopt te Dokkum op 26 oktober 1662, stoarn nei 1720, dochter fan Lieuwe Willems, boade fan Dokkum op Amsterdam, en Auckien Jaeckles.

Hy stoar nei 1712 en waard beïerdige yn 'e tsjerke op De Grutte Jouwer.
Grutte Priis Formule 1 fan Hongarije 2012

Utslaggen fan de **[[Grutte Priis Formule 1 fan Hongarije]]** 2012 yn Mogyoród op 29 july.
It wie de alfde race fan 20 races fan de Formule 1 yn 2012. Hy waard op de Hungaroring hâlden. De race waard hâlden oer 69 omgongen, op it 4,3 km lange sirkwy foar in raceôfstân fan 302,3 kilometer. De 70 omgongen dy't de wedstriid eins telle soe waarden net helle as gefolch fan in flater fan Michael Schumacher dy't by de start op in ferkeard startplak stean gien wie.

## Kwalifikaasje

## Utslach Grutte Priis

## Top fiif yn it wrâldkampioenskip nei de wedstriid
Rijnenburg

**Rijnenburg** is in polder en buorskip yn de Nederlânske gemeente Utert. De polder leit súdlik fan De Meern en is part fan de wyk Vleuten-De Meern. De polder heart lykwols ta it gebiet fan de kearn Utert, dochs hat noch hieltyd in agrarysk karakter. De polder wurdt begrinzge yn it noarden oan de A12, yn it easten oan de A2, yn it suden troch de gemeente Iselstein en yn it westen troch de N228, de dyk fan De Meern nei Gouda. De polder is neamd nei it eardere kastiel mei deselde namme. It ynwennertal fan de polder skommelt sa om de 250 hinne en is benammen konsintrearre oan de *Nedereindseweg*. Dy 6 km lange dyk bestiet út twa parten. It 2 km lange part eastlik fan de A2 falt ûnder de beboude kom fan Nieuwegein, wylst de oare 4 km troch it iepen poldergea fan Rijnenburg rint. Oant 2001 hearde it súdlike part fan de polder by de gemeente Nieuwegein, wylst it noardlike part by de gemeente Vleuten-De Meern hearde. Op 1 jannewaris 2001 waard de gânse gemeente Vleuten-De Meern en it Nieuwegeinske part fan Rijnenburg troch de gemeente Utert anneksearre en waard part fan de Utertske wyk Vleuten-De Meern. Nei't it nijbouprojekt Leidsche Rijn folboud is, komt Rijnenburg nei alle gedachten yn oanmerking foar nijbou. Nei in soad petearen en diskusjes waard besletten foarearst oant 2028 net te bouwen yn de polder.

It part westlike part fan de polder hjit de *Heicopse Polder* neamd nei it ôfwetetringskanaal *Heicop* dy't yn 1385 groeven waard foar it ûntwetterjen fan it oerstallige wetter yn it gea súdlik fan De Meern nei de Fecht by Breukelen.


Buurtschap_Rijnenburg.JPG|*Komboerd buorskip Rijnenburg*
Statige_boerderij_aan_de_Nedereindseweg.JPG|*Steatlike pleats oand e Nedereindseweg*
Rijnenburg_aan_de_Nedereindseweg..JPG|*Rijnenburg oan de Nedereindsewg*
Rijnenburg,_3454_Utrecht,_Netherlands_-_panoramio_-_Alexandros_Georgiou.jpg|*iepen gea fan Rijnenburg*
Grutte Priis Formule 1 fan Belgje 2012

Utslaggen fan de **[[Grutte Priis Formule 1 fan Belgje]]** 2012 yn Stavelot op 2 septimber.
It wie de tolfde race fan 20 races fan de Formule 1 yn 2012. Hy waard op it Sirkwy fan Spa-Francorchamps hâlden. De race waard hâlden oer 44 omgongen, op it 7 km lange sirkwy foar in raceôfstân fan 308 kilometer. 

## Kwalifikaasje
* Pastor Maldonado waard trije plakken tebekset by de start fanwegen hinderjen fan Nico Hülkenberg yn de earste kwalifikaasje-omgong.
* Mark Webber en Nico Rosberg waarden elk fiif plakken weromset by de start fanwegen it wikseljen fan harren fersnellingsbakken.

## Utslach Grutte Priis

## Top fiif yn it wrâldkampioenskip nei de wedstriid
Oudenrijn

**Oudenrijn** is in buorskip yn de gemeente Utert yn de Nederlânske provinsje Utert en is in âlde polder en iin eardere gemeente. De buorskip leit yn de kearnen Utert en De Meern. De buorskip leit foar it grutste part yn it gebiet fan De Meern en omfiemet it eastlike part fan de wyk De Meern-Súd, bedriuwepark Oudenrijn en de in stikje fan de Utertske wyk Leidsche Rijn. It kanaal Leienske Ryn grinzget de buorskip yn it noarden, de A2 yn it easten, A12 yn it suden en it *Molenvliet*, in wetterke dy't troch De Meern streamt. It knooppunt Oudenrijn dêr't de A2 en A12 inoar kruse leit súdeastlik fan de buorskip.

It tal ynwenners is net krekt te sizzen, om't Oudenrijn gjin offisjele buert is, mar it ynwennertal wurdt rûsd op likernôch goed 3.000 ynwenners.

## Skiednis
Fan 1818 oant 1954 wie Oudenrijn in selsstannige gemeente. De eastgrins fan dy gemeente lei ynearsten tichteby it Merwedekanaal. Nei de Twadde Wrâldkriich, yn it ramt fan de wenningneed woe de gemeente Utert tige útwreidzje en woe ûnder oaren de wyk Kanaleneiland bouwe dy't doetiids foar it grutste part op grûngebiet fan Oudenrijn lei. De eastgrins fan Oudenrijn waard ferpleatst op dêr't hjoed-de-dei de A2 rint. Oer it oerbliuwende part fan de gemeente waard fan tocht dat dy te lyts wie om fuort bestean te bliuwen en waard oan de nije gemeente Vleuten-De Meern tafoege.

Yn de 1960-er jierren waarden der 1200 nije wenten boud, dêr't likernôch de helte fan yn Oudenrijn boud waard. Ek op it grûngebiet fan Oudenrijn ûntjoech him it bedriuweterrein *Strijkviertel* tige fluch omreden er tichteby de A2 en A12 leit. Yn 2001 waard dy omneamd ta bedriuweterrein *Oudenrijn*. Ek dat jiers waard de gemeente Vleuten-De Meern troch de gemeente Utert anneksearre en dus falt Oudernijn no folslein ûnder de gemeente Utert.

## Nijsgjirrich
Fan 1859 oant 1940 wie de Us Leaffrou ta Himelopnimmingstsjerke yn Oudenrijn fêstige. De parochy dêre ferhuze yn 1940 nei in grutter tsjerkegebou yn it sintrum fan De Meern. Dêrnei waard it eardere tsjerkegebou yn Oudenrijn ferkocht oan it *Hollandia Zijspan*-fabryk mei de betingst dat de keaper it gebou sa feroaret dat it net mear as tsjerke werom te kennen is. sa waarden de spitsbôgefinsters oan de boppekant rjocht lutsen en de lytse tuorren oan wjerskanten fan de yngong fuorthelle. Letter kaam metaalbedriuw *Metak* oant 2011 yn it gebou, dêr't er guon jierren neitiids leech stie. Yn 2015 krige er in kulturele bestimming en wurdt brûkt foar teäterfoarstellings en ek wol telefyzje-útstjoerings. 

## Berne yn Oudenrijn
* Lex de Recht (1947-1991), akteur, toanielregisseur
Grutte Priis Formule 1 fan Itaalje 2012

Utslaggen fan de **[[Grutte Priis Formule 1 fan Itaalje]]** 2012 yn Monza op 9 septimber.
It wie de trettjinde race fan 20 races fan de Formule 1 yn 2012. Hy waard op it Sirkwy fan Monza hâlden. De race waard hâlden oer 53 omgongen op it 5,8 km lange sirkwy foar in raceôfstân fan 306,7 kilometer. 

## Kwalifikaasje
* Paul di Resta waard fiif plakken weromset by de start fanwegen in fersnellingsbakwiksel.
*  Pastor Maldonado waard fiif plakken weromset by de start fanwegen in falske start en it feroarsaken fan in botsing by de Grutte Priis fan Belgje. 
* Nico Hülkenberg slagge der net yn om in tiid te setten yn de kwalifikaasje ta gefolch fan technysk maleur, mar mocht dochs starte yn de wedstriid.

## Utslach Grutte Priis
* Sebastian Vettel, Nico Hülkenberg en Mark Webber hellen alle trije de finish net, mar waarden al klaseare om't se 90% fan de wedstriid útriden hiene.

## Top fiif yn it wrâldkampioenskip nei de wedstriid
Grutte Priis Formule 1 fan Singapoer 2012

Utslaggen fan de **[[Grutte Priis Formule 1 fan Singapoer]]** 2012 yn Singapoer op 23 septimber.
It wie de fjirtjinde race fan 20 races fan de Formule 1 yn 2012. Hy waard op it Marina Bay sirkwy hâlden. De race waard hâlden oer 59 omgongen, op it 5 km lange sirkwy foar in raceôfstân fan 299,2 kilometer. De 61 omgongen dy't de wedstriid eins telle soe waarden net helle. 

## Kwalifikaasje
* Bruno Senna en Pedro de la Rosa waarden elk fiif plakken weromset by de start fanwegen it wikseljen fan harren fersnellingsbakken.

## Utslach Grutte Priis
* Mark Webber  krige in straf fan 20 sekonden om't er Kamui Kobayashi ferkeard ynhelle hie.
* Charles Pic krige in straf fan 20 sekonden om't er nei bliken die in oertreding makke hie yn de tredde frije training. 

## Top fiif yn it wrâldkampioenskip nei de wedstriid
Bye Bye Beautiful

***Bye Bye Beautiful*** is in nûmer dat oarspronklik opnaam is troch Nightwish tusken septimber 2006 en maart 2007 en útbrocht op it album Dark Passion Play fan Nightwish út 2007. *Bye Bye Beautiful* wie it twadde nûmer op it album en waard op 15 febrewaris 2008 útbrocht as tredde single fan it album.

## Oer it nûmer
*Bye Bye Beautiful* is skreaun troch Tuomas Holopainen. It liet giet oer de eardere sjongeres fan de band, Tarja Turunen, dy't yn oktober 2005 mei in iepen brief troch de band ûntslein waard, en syn gefoelens foar en nei de tiid dat se har hâlding tsjinoer de band en har muzyk feroare. Der wiene al geroften ûnder fans dy't letter befêstige waarden troch Holopainen yn in ynterview. It refrein befettet de tekst "Hasto ea lêzen wat ik dy skreau? Hasto ea harke nei wat we spilen?" wêryn't it earste part in ferwizing is nei de teksten fan Holopainen en it twadde part giet oer har gebrek oan tawijing oan de muzyk.

## Oer de fideoklip
Yn de fideoklip foar "Bye Bye Beautiful" binne de fjouwer manlike bandleden, diels ferfongen troch fjouwer froulike modellen. Nettsjinsteande spekulaasjes soene de froulike dûbeldgongers yn dizze fideo neat te krijen hawwe mei it ûntslach fan Tarja Turunen út Nightwish.

de modellen binne fan in modelleburo yn Los Angeles.

* Ines Brigman - gitaar *(Emppu Vuorinen dûbeldgonger)*
* Kyra Hultz - toetsen *(Tuomas Holopainen dûbeldgonger)*
* Leslie Crow - bas *(Marko Hietala dûbeldgonger)*
* Alicia Sixtos - drums *(Jukka Nevalainen dûbeldgonger)*

## Muzikanten
* Anette Olzon - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
### Gastmuzikanten
* *London Philharmonic Orchestra*
Mimban

**Mimban** is in fiktive planeet út 'e ''Star Wars''-franchise, dy't yntrodusearre waard yn 'e roman *[[Splinter of the Mind's Eye]]*, fan Alan Dean Foster, út 1978. De planeet waard ek neamd yn *Rookies*, ôflevering&nbsp;5 út seizoen&nbsp;1 fan 'e tekenfilmsearje *[[Star Wars: The Clone Wars (tillefyzjesearje)|Star Wars: The Clone Wars]]* (2008). Op it wite doek wie Mimban foar it earst te sjen yn 'e film ** (2018). De sênes op Mimban waarden opnommen yn 'e Pinewood Studios yn Buckinghamshire. 

Yn it *Star Wars*-hielal makket Mimban diel út fan it planetestelsel Circarpous yn 'e sektor mei deselde namme fan 'e krite fan it Stjerrestelsel dy't de Ekspânsjeregio neamd wurdt. It is in terrestryske planeet mei ien moanne. Mimban hat in tige fochtich klimaat en wurdt oerdutsen troch reinwâlden en sompen. Op 'e planeet hat him in lânseigen floara en fauna ûntjûn, mei ferskate eigen soarten yntelliginte bûtenierdske wêzens, wêrfan't de Mimbanezen de talryksten en wichtichsten binne. Mimban is fan belang omreden fan syn rykdom oan dylchstoffen en syn neite ta de Nanth'ri-hannelsrûte.

Yn 'e Kloane-oarloggen fjochtsje de Mimbanezen oan 'e kant fan 'e Galaktyske Republyk tsjin 'e Konfederaasje fan Unôfhinklike Stelsels. Yn *Solo: A Star Wars Story* foarmet de ynvaazje fan Mimban troch de striidkrêften fan it diktatoriale Galaktysk Keizerryk en de dridzige rinfuorgestriid dêr't dy ynfal mei mank giet, de eftergrûn foar de desersje út 'e Keizerlike ynfantery fan 'e haadpersoan Han Solo. Hy besiket de krimineel Tobias Beckett te sjantearjen om him mei te nimmen, mar Beckett jout him oan, wêrnei't in pear sadistyske soldaten him yn in soartemint tsjerker smite, dêr't in Wookiee finzen holden wurdt, mei as bedoeling dat de Wookiee him opfrette sil. 

No wol it tafal dat Han Shyriiwook, de taal fan 'e Wookiees, ferstiet en sels in bytsje sprekke kin, en dêrmei wit er de Wookiee, dy't Chewbacca hjit, te bepraten om tegearre te ûntsnappen. Se sette nei de romtehaven ta, dêr't Beckett en syn binde dwaande binne om in militêr transportskip te stellen, dêr't se ferlet fan hawwe foar in oare misje. Beckett komt op syn eardere beslút werom en nimt harren mei, om't er beseft dat de ûnbidige lichemskrêft fan 'e Wookiee noch wolris fan pas komme kin. 

## Keppelings om utens
*Artikel oer Mimban yn Wookieepedia, de offisjele ''Star Wars''-Wikipedy
Storytime (liet fan Nightwish)

***Storytime*** is in nûmer dat oarspronklik opnaam is troch Nightwish tusken oktober 2010 en april 2011 en útbrocht op it album Imaginaerum fan Nightwish út 2011. *Storytime* wie it twadde nûmer op it album en waard op 9 novimber 2011 útbrocht as earste single fan it album.

## Oer it nûmer
*Storytime* is skreaun troch Tuomas Holopainen. It nûmer is ynspirearre op de film The Snowman út 1982, dêr’t it tema earder fan brûkt waard troch Nightwish op it album Oceanborn út 1998. It idee foar de muzyk fan Storytime ûntstie nei't Holopainen him ôffrege wêrom't net ien in nije ferzje fan de film makke hie. De singleferzje fan it nûmer is sa'n oardel minút koarter as it orizjineel op it album Imaginaerum. Ek opfallend is it brûken fan auto-tune, dat is software om ûnsuverheden yn sjongpartijen te ferbergjen of te korrizjearjen en of om de klank fan de minsklike stim te ferfoarmjen. Yn lettere ferzjes fan it nûmer mei sjongeres Floor Jansen waard dêr gjin gebrûk mear fan makke.

## Muzikanten
* Anette Olzon - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
Last Ride of the Day (liet fan Nightwish)

***Last Ride of the Day*** is in nûmer dat oarspronklik opnaam is troch Nightwish tusken  oktober 2010 en april 2011 en útbrocht op it sânde album fan Nightwish Imaginaerum út 2011. *Last Ride of the Day* wie it alfde nûmer op it album.

## Oer it nûmer
*Last Ride of the Day* waard skreaun troch Tuomas Holopainen. It nûmer waard keazen as it offisjele liet foar it Wrâldkampioenskip iishockey foar manlju yn 2012. dat hâlden waard yn Helsinki en Stockholm. By optredens fan Nightwish is it nûmer faaks ien fan de ôfslútende nûmers dy't hja spylje.

## Muzikanten
* Anette Olzon - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Jukka Nevalainen - Drums
Grutte Priis Formule 1 fan Japan 2012

Utslaggen fan de **[[Grutte Priis Formule 1 fan Japan]]** 2012 yn Oyama op 7 oktober 2012.
It wie de fyftjinde race fan 20 races fan de Formule 1 yn 2012. Hy waard op it sirkwy fan Suzuka hâlden. De race waard hâlden oer 53 omgongen, op it 5,8 km lange sirkwy oer in raceôfstân fan 307,5 kilometer. 

## Kwalifikaasje
* Jenson Button en Nico Hülkenberg  waarden elk fiif plakken weromset by de start fanwegen it wikseljen fan harren fersnellingsbakken.
* Michael Schumacher waard tsien plakken tebekset by de start fanwegen it feroarsaken fan in ûngemak yn de Grutte Priis fan Singapoer.
* Jean-Éric Vergne waard trije plakken tebekset by de start fanwegen hinderjen fan Bruno Senna yn de earste kwalifikaasje-omgong.

## Utslach Grutte Priis
* Romain Grosjean helle de finish net, mar waard  al klassearre om't er 90% fan de wedstriid útriden hie.
* Earste en iennichste poadiumplak fan Kamui Kobayashi.

## Top fiif yn it wrâldkampioenskip nei de wedstriid
Grutte Priis Formule 1 fan Koreä 2012

Utslaggen fan de **[[Grutte Priis Formule 1 fan Koreä]]** 2012 yn Yeongam op 14 oktober.
It wie de sechstjinde race fan 20 races fan de Formule 1 yn 2012. Hy waard op it sirkwy fan Koreä hâlden. De race waard hâlden oer 55 omgongen, op it 5,6 km lange sirkwy foar in raceôfstân fan  308,6 kilometer. 

## Kwalifikaasje
* Daniel Ricciardo waard fiif plakken weromset by de start fanwegen in fersnellingsbakwiksel.
* Charles Pic waard tsien plakken tebekset by de start fanwegen it wikseljen fan mear motoren dan eins tastien.
* Narain Karthikeyan slagge der net yn om in tiid te setten yn de kwalifikaasje ta gefolch fan technysk maleur, mar mocht dochs starte yn de wedstriid.

## Utslach Grutte Priis

## Top fiif yn it wrâldkampioenskip nei de wedstriid
Kamui Kobayashi

**Kamui Kobayashi** (Amagasaki, 13 septimber 1986) is in Japansk autokoereur. Kobayashi makke by de Grutte Priis fan Brazylje yn 2009 syn debút foar it team fan Toyota. Yn 2012 behelle Kamui syn iennichste poadiumplak yn de Formule 1 by de Grutte Priis fan Japan.

### Oersjoch Formule 1-karriêre
Grutte Priis Formule 1 fan Yndia 2012

Utslaggen fan de **[[Grutte Priis Formule 1 fan Yndia]]** 2012 yn Greater Noida op 28 oktober.
It wie de santjinde fan 20 races fan de Formule 1 yn 2012. Hy waard op it sirkwy fan Yndia hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 307,2 kilometer. 

## Kwalifikaasje

## Utslach Grutte Priis
* It wie de lêste wedstryd yn de Formule 1 fan Narain Karthikeyan.

## Top fiif yn it wrâldkampioenskip nei de wedstriid
Élan

***Élan*** is in nûmer dat oarspronklik opnaam is troch Nightwish tusken augustus en oktober 2014 en útbrocht op it album Endless Forms Most Beautiful fan Nightwish út 2015. *Élan* wie it tredde nûmer op it album en waard op 13 febrewaris 2015 útbrocht as earste single fan it album. It wie de earste single fan Nightwish mei sjongeres Floor Jansen en ek Troy Donockley as offisjeel bandlid.

## Oer it nûmer
*Élan* is skreaun troch Tuomas Holopainen. It nûmer giet oer neat oars as de betsjutting fan it libben, wat foar elts persoan oars wêze kin. It is wichtich om dysels oer te jaan oan de 'frije fal' dy't no en dan plakfynt en om net benaud te wêzen foar it paad datst minder faak nimst.

## Muzikanten
* Floor Jansen - Sang
* Emppu Vuorinen - Gitaar
* Marko Hietala - Bas & Sang
* Tuomas Holopainen - Toetsen
* Troy Donockley - Tin-whistle & Ierske doedelsek, 
### Gastmuzikanten
* Kai Hahto - Drums
* *Metro Voices* - Eftergrûnkoar
Grutte Priis Formule 1 fan Abû Dabi 2012

Utslaggen fan de **[[Grutte Priis Formule 1 fan Abû Dabi]]**  2012 yn Abû Dabi op 4 novimber.
It wie de  achtjinde race fan 20 races fan de Formule 1 yn 2012. Hy waard op it Yas Marina Circuit hâlden. De race waard hâlden oer 55 omgongen op it 5,5 km lange sirkwy foar in raceôfstân fan 305,3 kilometer.

## Kwalifikaasje
* Sebastian Vettel, hie te min brânstof oer yn syn tank oan it ein fan de tredde kwalifikaasje omgong. Hoewol't er fan it lêste plak ôf starte mochten hie, die syn team noch in pear oanpassingen oan syn auto, wêrtroch't Vettel út de pitstrjite wei starte moast.

## Utslach Grutte Priis
* Pedro de la Rosa koe net starte yn de opwaarmomgong nei't in koarde fan ien fan de tekkens bedoeld om de bannen waarm te hâlden fêst kaam te sitten yn in tsjil. As gefolch dêrfan moast de la Rosa út de pitstrjitte wei starte efter Sebastian Vettel.
* Sebastian Vettel starte út de pitstrjitte wei.

## Top fiif yn it wrâldkampioenskip nei de wedstriid
Grutte Priis Formule 1 fan de Feriene Steaten 2012

Utslaggen fan de **[[Grutte Priis Formule 1 fan de Feriene Steaten]]** 2012 yn Teksas op 18 novimber.
It wie de njoggentjinde race fan 20 races fan de Formule 1 yn 2012. Hy waard op it Circuit of the Americas hâlden. De race waard hâlden oer 56 omgongen, op it 5,5 km lange sirkwy foar in raceôfstân fan 308,4 kilometer. It wie de earste grutte priis fan de Feriene Steaten sûnt 2007.

## Kwalifikaasje
* Romain Grosjean waard fiif plakken weromset by de start fanwegen in fersnellingsbakwiksel.
* Felipe Massa  waard fiif plakken weromset by de start om't syn team Ferrari de fersegeling fan syn fersnellingsbak ferbrútsen hie om sa Fernando Alonso in better startplak te jaan.

## Utslach Grutte Priis

## Top fiif yn it wrâldkampioenskip nei de wedstriid
Formule 1 yn 2013

It Formule 1-seizoen 2013 wie it 66ste Formule 1-seizoen. De "Formule 1", offisjieel it "FIA Formula One World Championship", is de heechste klasse yn de autosport, sa is bepaald troch de FIA.

Sebastian Vettel wie by de start fan it seizoen de ferdigenjend wrâldkampioen by de koereurs, syn team Red Bull Racing is de regearjend wrâldkampioen by de konstrukteurs. 

## Kalinder

## Utslaggen

## Klasseminten
### Klassemint by de koereurs

De top 10 klassearre auto's, krije punten,

**Opmerkingen**:

† — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.

### Klassemint by de konstrukteurs

De top 10 klassearre auto's krije punten:

**Opmerkingen**:

† — Koereur hat de finish net helle yn de GP, mar hat wol 90% fan de race-ôfstân ôflein, wêrtroch't er as klasearre notearre stiet.
Alendorp

**Alendorp** is in buorskip yn de himrik fan Vleuten yn de Nederlânske gemeente Utert. De buorskip falt, mank mei Vleuten, ûnder de Utertske wyk Vleuten-De Meern.

De buorskip leit oan de 2 km lange *Alendorperweg* dy't dwers troch it *Máximapark* rint. Foar de anneksaasje fan Vleuten en De Meern troch de gemeente Utert wie dy dyk de ferbiningswei tusken de twa doarpen. De dyk is hjoed-de-dei gjin dyk foar trochgeand ferkear mear. Sûnt de anneksaasje kaam it gebiet yn it stêdlik gebiet te lizzen yn it ramt fan it nijbouprojekt Leidsche Rijn. It *Máximapark* skiedt de twa wiken Leidsche Rijn en Vleuten-De Meern. 

Yn 1327 waard Alendorp foar it earst neamd as in pleats. Hindrik fan Alendorp en syn frou Elisabeth droegen de helte fan harren nôttsiende ôf oan de proasdy Aldmúnster yn Utert. De *Alendorperweg* waard op âlde kaarten de *Alendorper Dijk* neamd. De dyk rint fan súdeast nei noardwestlike rjochting. Rjochts dêrfan leit de âlde streamrêch fan de Alde Ryn en oan de oare kant de komgrûn fan polder *Het Weer*. Oant de tweintichste iuw wie de túnbou in wichtich middel fan bestean yn it plak. 

Fan 1894 oant 1896 waard in lytse sealtsjerke boud foar de grifformearde gemeente fan Vleuten en De Meern. Yn 1952 kaam it gebouke oan de grifformearde tsjerken frijmakke en yn 2017 waard er oan in partikulier ferkocht. 

Tichteby it tsjerke krúst de *Alendorperwetering* de *Alendorperweg* dy't winliken in ôfspjalting fan de Alde Ryn is.
Grutte Priis Formule 1 fan Brazylje 2012

Utslaggen fan de **[[Grutte Priis Formule 1 fan Brazylje]]** 2012 yn São Paulo op 25 novimber.
It wie de tweintichste race fan 20 races fan de Formule 1 yn 2012. Hy waard op Interlagos hâlden. De race waard hâlden oer 71 omgongen, op it 4,3 km lange sirkwy foar in raceôfstân fan 306 kilometer. 

## Kwalifikaasje
* Pastor Maldonado waard tsien plakken tebekset by de start nei't er syn tredde warskôging fan it seizoen krigen hie foar in oprop fan de FIA om nei de weachbrêge te kommen foar in kontrôle fan syn auto.

## Utslach Grutte Priis
* It wie de lêste wedstriid yn de Formule 1 fan Michael Schumacher, Pedro de la Rosa, Vitaly Petrov, Timo Glock, Bruno Senna en Narain Karthikeyan.

## Top fiif yn it wrâldkampioenskip nei de wedstriid
Grutte Priis Formule 1 fan Austraalje 2013

Utslaggen fan de **[[Grutte Priis Formule 1 fan Austraalje]]** 2013 yn Melbourne op 17 maart.
It wie de earste race fan 19 races fan de Formule 1 yn 2013. Hy waard op it Albert Park Circuit hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 307,6 kilometer. 

## Kwalifikaasje
* Giedo van der Garde, Valtteri Bottas, Max Chilton en Jules Bianchi makken harren debút yn de Formule 1
* Charles Pic slagge it net om in tiid te setten yn de kwalifikaasje, mar mocht dochs fan úteinsette yn 'e wedstriid.

## Utslach Grutte Priis

## Top fiif yn it wrâldkampioenskip nei de wedstriid
Jules Bianchi

**	Jules Lucien André Bianchi** (Nice, 3 augustus 1989 - Nice, 17 july 2015) wie in Frânsk Formule 1 koereur. 

Bianchi makke by de Grutte Priis fan Austraalje yn 2013 syn debút foar it team fan Marussia. 

Yn 2014 by de troch rein pleage Grutte Priis fan Japan makke Bianchi in swiere crash. Fanwegen akwaplaning glied de Sauber fan Adrian Sutil yn de 41ste omgong fan de wedstriid fan de dyk yn de Dunlop-bocht *(bocht 7)* en bedarre yn de bannesteapel. Wylst de baankommissarissen dwaande wiene mei in shovel de auto fan Sutil fuort te heljen, glied de Marussia fan Jules in omgong letter op 'e selde wize fan de baan en bedarre dêrby mei hege gong tsjin de shovel. De safety car neutralisearre de wedstriid, dy't fanwege de earnst fan de situaasje twa omgongen letter definityf stillein waard. Jules Bianchi waard bewusteleas mei de ambulânse ôffierd nei it sikehûs. Undersyk yn it sikehûs liet sjen dat Bianchi slimme ferwûningen oan 'e harsens oprûn hie. Jules Bianchi rekke nei it ûngelok deryn wei en kaam net mear by kennis. Hy waard yn novimber 2014 fan in sikehûs yn Japan oerbrocht nei in sikehûs yn Nice, mar al dy tiid wie der gjin foarútgong. 

Yn de moarntiid fan sneon 18 july 2015 brocht syn famylje yn in ferklearring nei bûten dat Jules Bianch freedtejûn 17 july 2015 yn it sikenhûs yn Nice ferstoarn wie. Hy wie de earste Formule 1-koereur sûnt Ayrton Senna yn 1994 dy't ferstoar oan de gefolgen fan in ûngelok yn in Grutte Priis fan de Formule 1. Jules Bianchi wie in efterneef fan 24 oeren fan Le Mans winner Lucien Bianchi. Syn pake Mauro Bianchi wie yn 'e jieren 1960 ek autokoereur; dat wie in Italjaan dy't him ta Frânsman naturalisearje liet.

### Oersjoch Formule 1-karriêre
Grutte Priis Formule 1 fan Maleizje 2013

Utslaggen fan de **[[Grutte Priis Formule 1 fan Maleizje]]** 2013 yn Kuala Lumpur op 24 maart.
It wie de twadde race fan 19 races fan de Formule 1 yn 2013. Hy waard op Sepang hâlden. De race waard hâlden oer 58 omgongen, op it 5,3 km lange sirkwy oer in raceôfstân fan 310,4 kilometer. 

## Kwalifikaasje
* Kimi Räikkönen waard trije plakken tebekset by de start fanwegen it hinderjen fan Nico Rosberg by de kwalifikaasje.

## Utslach Grutte Priis

## Top fiif yn it wrâldkampioenskip nei de wedstriid
Savareen

**Savareen** (Ingelske útspr.: [sævəˈriːn], likernôch: "seh-vuh-riin") is in fiktive planeet út 'e ''Star Wars''-franchise, dy't yntrodusearre waard yn 'e film ** (2018). De sênes op Savareen waarden opnommen op 'e Kanaryske Eilannen. It lânskip fan Savareen waard ynspirearre troch de njoggentjinde-iuwske skilderijen fan it Westen fan 'e Feriene Steaten troch Frederic Edwin Church en Albert Bierstadt. De fertutearze gebouwen waarden ynspirearre troch in stik konseptkeunst mei de titel *[[Bespin]]: Floating City Ruins*, dat troch Ralph McQuarrie makke wie foar de film *[[Star Wars: Episode&nbsp;V&nbsp;– The Empire Strikes Back]]* (1980), en dat yn 1995 publisearre waard yn it companionboek *The Illustrated Star Wars Universe*.

Yn it *Star Wars*-hielal makket Savareen diel út fan it planetestelsel mei deselde namme yn 'e sektor dy't ek Savareen hjit fan 'e Bûtenrâne fan it Stjerrestelsel. It is in terrestryske planeet mei in tige drûch klimaat, dy't foar it meastepart oerdutsen wurdt troch oseänen en woastinen. De befolking fan 'e planeet bestiet fierhinne út minsken, dy't harsels Savarianen neame. It wichtichste eksportprodukt is Savariaanske brandewyn.

Yn *Solo: A Star Wars Story* wurdt ferteld hoe't Savareen yn it ferline oerhearske waard troch it ûnmeilydsume misdiesyndikaat Karmozinen Dage. Doe't de Savarianen tsjin dat skrikbewâld yn opstân kamen, waard by de hiele befolking de tonge útsnien. Yn 'e film sels is op Savareen in raffinaderij fêstige foar coäxium, in djoere brânstof foar romteskippen. As in team besteande út 'e deserteur Han Solo, de kriminelen Tobias Beckett en Qi'ra, de gokker Lando Calrissian en de Wookiee Chewbacca in lading rou coäxium út in myn op Kessel stelt, bringe se dat nei Savareen ta om it raffinearje te litten.

By de raffinaderij wurde se oerfallen troch de Wolkeriders, de binde fan Enfys Nest. Dat binne rebellen dy't har tsjin 'e Karmozinen Dage en it diktatoriale Galaktysk Keizerryk keard hawwe, en dy't ferlet hawwe fan 'e coäxium om harren rebûlje te finansieren. Han hat sympaty foar harren saak en betinkt in yngewikkeld plan dat liedt ta de dea fan Beckett en harren opdrachtjouwer Dryden Vos, wêrnei't er it coäxium oan 'e Wolkeriders oerdrage kin.

## Keppelings om utens
*Artikel oer Savareen yn Wookieepedia, de offisjele ''Star Wars''-Wikipedy
Grutte Priis Formule 1 fan Sina 2013

Utslaggen fan de **[[Grutte Priis Formule 1 fan Sina]]** 2013 yn Shanghai op 14 april.
It wie de tredde race fan 19 races fan de Formule 1 yn 2013. Hy waard op it Sirkwy fan Shanghai hâlden. De race waard hâlden oer 56 omgongen, op it 5,5 km lange sirkwy oer in raceôfstân fan 305 kilometer. 

## Kwalifikaasje
* Mark Webber hie te min brânstof oer yn syn tank oan it ein fan de tredde kwalifikaasje omgong. Hoewol't er fan it lêste plak ôf starte mochten hie, die syn team noch in fersnellingsbakwiksel, wêrtroch't Webber út de pitstrjite wei starte moast.

## Utslach Grutte Priis
* Mark Webber starte út de pitstrjitte wei.

## Top fiif yn it wrâldkampioenskip nei de wedstriid
Palliduvanen

**Palliduvanen** binne in fiktyf ras fan bûtenierdske wêzens út 'e ''Star Wars''-franchise, dy't yntrodusearre waarden yn 'e film *[[Star Wars: Episode&nbsp;I&nbsp;– The Phantom Menace]]*. Hja hawwe in benei minsklik uterlik. De wichtichste ferskillen binne in kalkwite hûdskleur, in griene of reade eachkleur, in lang, meager lichemsstal en ekstreem lange, bonkige fingers mei klau-eftige neilen dy't as wapens brûkt wurde kinne. De eagen lizze djip yn it gesicht, en dêromhinne is de hûdskleur dûnkerder, útinoar rinnend fan ljochtgriis oant dûnkergriis. 

De bekendste Palliduvaan yn it *Star Wars*-hielal, de froulike preemjejagerinne en hiermoardneresse Aurra Sing, hat fierders inkeld hier op 'e krún fan har holle, mar dat is mooglik in persoanlike kar.  

## Sjoch ek
*Aurra Sing

## Keppelings om utens
*Artikel oer Palliduvanen yn Wookieepedia, de offisjele ''Star Wars''-Wikipedy
Grutte Priis Formule 1 fan Monako 2013

Utslaggen fan de **[[Grutte Priis Formule 1 fan Monako]]** 2013 yn Monte Carlo op 26 maaie.
It wie de sechsde race fan 19 races fan de Formule 1 yn 2013. Hy waard op it Circuit de Monaco hâlden. De race waard hâlden oer 78 omgongen, op it 3,3 km lange sirkwy foar in raceôfstân fan 260,5 kilometer. 

## Kwalifikaasje
* Max Chilton waard fiif plakken weromset by de start fanwegen in fersnellingsbakwiksel.
* Jules Bianchi slagge it net om in tiid te setten yn de kwalifikaasje, mar mocht dochs úteinsette yn 'e wedstriid.
* Felipe Massa slagge it net om in tiid te setten yn de kwalifikaasje, nei't syn auto skansearre rekke wie yn de frije training en syn team Ferrari der net yn slagge syn auto op'e tiid foar de kwalifikaasje klear te krijen. Mar hy mocht dochs úteinsette yn 'e wedstriid op basis fan syn tiden yn de frije trainingen. 

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Kanada 2013

Utslaggen fan de **[[Grutte Priis Formule 1 fan Kanada]]** 2013 yn Montreal op 9 juny.
It wie de sande fan 19 races fan de Formule 1 yn 2013. Hy waard op it Circuit Gilles Villeneuve hâlden. De race waard hâlden oer 70 omgongen, op it 4,4 km lange sirkwy foar in raceôfstân fan 305,3 kilometer. 

## Kwalifikaasje
* Kimi Räikkönen enDaniel Ricciardo waarden elk in plak weromset by de start om't se net op it goede plak stiene by it ferfetsjen fan de twadde kwalifikaasje omgong, nei't dizze ûnderbrutsen wie, om't Felipe Massa yn bocht 3 tsjin de fangrails botst wie.
* Romain Grosjean waard tsien plakken tebekset by de start fanwegen in botsing yn de Grutte Priis fan Monako.

## Utslach Grutte Priis
* Esteban Gutiérrez hat de finish net helle, mar hat wol 90% fan de race-ôfstân ôflein, wêrtroch hy as klassearre notearre stiet.

## Top fiif yn it wrâldkampioenskip nei de wedstriid
Grutte Priis Formule 1 fan Grut-Brittanje 2013

Utslaggen fan de **[[Grutte Priis Formule 1 fan Grut-Brittanje]]**  2013 yn Silverstone op 30 juny.
It wie de achtste race fan 19 races fan de Formule 1 yn 2013. Hy waard op it Sirkwy fan Silverstone hâlden. De race waard hâlden oer 52 omgongen, op it 5,9 km lange sirkwy foar in raceôfstân fan 306,1 kilometer. 

## Kwalifikaasje
* Paul di Resta waard útsletten fan de kwalifikaasje en moast efteroan starte by de wedstriid, nei't nei de kwalifikaasje bliken die dat syn auto net swier genôch wie.
* Giedo van der Garde waard fiif plakken tebekset by de start fanwegen in botsing mei Nico Hülkenberg yn de Grutte Priis fan Kanada.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Bachrein 2013

Utslaggen fan de **[[Grutte Priis Formule 1 fan Bachrein]]** 2013 yn Sakhir op 21 april.
It wie de fjirde race fan 19 races fan de Formule 1 yn 2013. Hy waard op it Bahrain International Circuit hâlden. De race waard hâlden oer 57 omgongen, op it 5,4 km lange sirkwy foar in raceôfstân oer 308,4 kilometer.

## Kwalifikaasje
* Lewis Hamilton waard fiif plakken weromset by de start fanwegen in fersnellingsbakwiksel.
* Mark Webber waard trije plakken tebekset by de start fanwegen syn oandiel yn in botsing mei Jean-Éric Vergne yn de Grutte Priis fan Sina. 
* Esteban Gutiérrez waard fiif plakken tebekset by de start fanwegen in botsing mei Adrian Sutil yn de Grutte Priis fan Sina. 
* Valtteri Bottas en Pastor Maldonado setten deselde tiid yn de earste kwalifikaasje omgong. Om't Bottas syn tiid earder op de klok sette as Maldonado, waard hy boppe Maldonado pleatst yn de útslach, en dêrtroch gie Bottas troch nei de twadde kwalifikaasje omgong wylst Maldonado útskeakele waard.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Spanje 2013

Utslaggen fan de **[[Grutte Priis Formule 1 fan Spanje]]** 2013 yn Montmeló op 12 maaie.
It wie de fyfde race fan 19 races fan de Formule 1 yn 2013. Hy waard op it Sirkwy fan Kataloanje hâlden. De race waard hâlden oer 66 omgongen, op it 4,7 km lange sirkwy foar in raceôfstân fan 307 kilometer. 

## Kwalifikaasje
* Felipe Massa waard trije plakken tebekset by de start fanwegen hinderjen fan Mark Webber.
* Esteban Gutiérrez waard trije plakken tebekset by de start fanwegen hinderjen fan Kimi Räikkönen.

## Utslach Grutte Priis

## Top fiif yn it wrâldkampioenskip nei de wedstriid
Grutte Priis Formule 1 fan Hongarije 2013

Utslaggen fan de **[[Grutte Priis Formule 1 fan Hongarije]]** 2013 yn Mogyoród op 28 july.
It wie de tsiende race fan 19 races fan de Formule 1 yn 2013. Hy waard op de Hungaroring hâlden. De race waard hâlden oer 70 omgongen, op it 4,3 km lange sirkwy foar in raceôfstân fan 306,6 kilometer. 

## Kwalifikaasje

## Utslach Grutte Priis
* Romain Grosjean krige in straf fan 20 sekonden, yn stee fan in net útfierde drive-through penalty foar in botsing mei Jenson Button by in ynhel aksje. 

## Top fiif yn it wrâldkampioenskip nei de wedstriid
Grutte Priis Formule 1 fan Dútslân 2013

Utslaggen fan de **[[Grutte Priis Formule 1 fan Dútslân]] [[2013]]** yn Nürburg op 7 july.
It wie de njoggende fan 19 races fan de Formule 1 yn 2013. Hy waard op de Nürburgring hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 308,8 kilometer. 

## Kwalifikaasje
* Charles Pic waard fiif plakken weromset by de start fanwegen in fersnellingsbakwiksel.

## Utslach Grutte Priis
* Sebastian Vettel krige in straf fan 20 sekonden om't er Jenson Button yn de 66ste omgong ferkeard ynhelle hie.

## Top fiif yn it wrâldkampioenskip nei de wedstriid
Nürburg

**Nürburg** is in plak yn de Dútske dielsteat Rynlân-Palts en makket diel út fan de Landkreis Ahrweiler. Nürburg telt 186 ynwenners (stân: 31.12.2023) en is benammen bekend fanwegen it sirkwy Nürburgring, dêr't yn it ferline de Grutte Priis Formule 1 fan Dútslân en de Grutte Priis fan Formule 1 Jeropa plakfûnen en it kastiel Nürburg.

## Galery

Nürburg 004x.jpg|Kastiel Nürburg
Nürburgring Luftaufnahme 2004.jpg|Grutte Priis Sirkwy
St. Nikolaus (Nürburg) 01.jpg|Sint-Nikolaastsjerke yn Nürburg
Rûbtsovsk

**Rûbtsovsk** (Russysk: Рубцо́вск) is in stêd yn 'e kraj Altai yn it suden fan Sibearje. It is it bestjoerlike sintrum fan it rajon mei deselde namme.

## Skiednis
It plak waard yn 1886 stifte as it doarp Rûbtsovo, dat ferneamd waard nei de earste, út it gûvernemint Samara ôfkomstige, bewenner Michaïl Rûbtsov. Yn 1892 krigen de bewenners it rjocht om it lân te brûken en dat jier jilt as offisjeel stiftingsjier.  

Yn 1915 waard it spoar Novonikolajevsk (hjoed-de-dei Novosibirsk)-Barnaul-Semipalatinsk oanlein oer it doarpsgebiet, sadat it doarp in ekonomyske ympuls krige.  

It doarp krige yn 1927 de nije namme Rûbtsovsk en it stedsrjocht. 

Yn 'e Twadde Wrâldkriich ferhûze in bedriuw foar de produksje fan lânboumasines út Odessa en in traktorfabryk út Charkov nei Rûbtsovsk. Dat feroarsake in grutte oanwaaks fan it tal ynwenners. 

Nei de Twadde Wrâldkriich lei yn Rûtsjovsk it kriichsfinzenekamp 511 foar Dútske kriichsfinzenen. 

## It besjen wurdich
De stêd hat in teäter en in streekmuseum. 

De houten Michaeltsjerke út 1906 is bewarre bleaun.  

## Befolkingsûntwikkeling

## Berne
* Raisa Gorbatsjova (1932–1999)
* Anatol Ugorski (1942-), pianist
* Boris Eifman (1946-), goreograaf
* Vladimir Rysjkov (1966-), politikus
* Jelena Tsjalych (1974-), hurdfytser
* Olga Kûzjûkova (1985-), skylanglaufer
* Igor Jûrganov (1993-), fuotballer
Gorax

**Gorax** (inkeltal idem) binne in fiktyf ras fan semy-yntelliginte bûtenierdske wêzens út 'e ''Star Wars''-franchise, dy't yntrodusearre waarden yn 'e tillefyzjefilm *[[Caravan of Courage: An Ewok Adventure]]* (1984). Hja komme fan 'e moanne Endor, dêr't se heech yn 'e berchtmen libje. Gorax binne reuseftige wêzens, dy't wol 30&nbsp;m lang wurde kinne. Se binne humanoïde, mei in aap-eftich gesicht, in ôfstompe snút, in smel kin en ûnbidich grutte, nei de sydkanten útstykjende earen, dy't harren in tige skerp gehoar jouwe. Gorax libje oer it algemien solitêr, mar kinne ûnderling kommunisearje troch it fuortbringen fan grânzgjende lûden. Se drage klean makke fan 'e pelzen fan harren proaien en meitsje gebrûk fan primitive wurktugen, lykas reuseftige bilen. Harren skerpe gehoar brûke Gorax om jacht te meitsjen op lytsere wêzens. Se jeie almeast nachts, mei't har eagen gefoelich binne foar fel ljocht. 

It komt gauris foar dat in Gorax in oerfal útfiert op in doarp fan 'e Ewoks, dat de wichtichste yntelliginte soarte bûtenierdske wêzens op Endor is. Gorax ite de Ewoks net op, mei't se dêr eins te lyts foar binne, mar hâlde harren ynstee finzen as húsdieren. De ûngelokkige Ewoks ferkomme dan ornaris om as de Gorax syn belangstelling foar harren ferliest en ferjit om harren te fuorjen, of as se by fersin fertrape wurde. Gorax hâlde ek reuseftige everwolven as húsdier. Yn 'e film *[[Star Wars: Episode&nbsp;VI&nbsp;– Return of the Jedi]]* (1983) brûke Ewoks fan it Doarp fan 'e Ljochte Beammen, om 'e leden fan it Rebelleferbûn te helpen dêr't se mei befreone rekke binne, de fâlen en mûklagen dy't harren ferdigening tsjin Gorax binne, ynstee tsjin 'e stoarmtroepers en AT-ST-rinners fan it Galaktysk Keizerryk.

## Keppelings om utens
*Artikel oer Gorax yn Wookieepedia, de offisjele ''Star Wars''-Wikipedy
Wisties

**Wisties** (inkeltal: **Wistie**) binne in fiktyf ras fan semy-yntelliginte bûtenierdske wêzens út 'e ''Star Wars''-franchise, dy't yntrodusearre waarden yn 'e tillefyzjefilm *[[Caravan of Courage: An Ewok Adventure]]* (1984). Hja komme fan 'e moanne Endor. It binne lytse, humanoïde wêzentsjes fan likernôch 10&nbsp;sm heech, mei in oranje hûd dy't by nacht in fel ljocht útsmyt. Wisties wurde dêrom ek wol it "fjoerfolk" neamd, of "fjoerelfkes". It wichtichste ferskil kwa lichemsfoarm tusken minsken en Wisties, ôfsjoen fan 'e grutte, is dat Wisties mar trije fingers oan eltse hân en trije teannen oan eltse foet hawwe. 

Wisties libje yn 'e wâlden fan Endor, krektlyk as de Ewoks, de wichtichste soarte fan  bûtenierdske wêzens op 'e moanne. It binne fûleindige ferdigeners fan harren territoarium, wêrby't se der net foar tebekskrilje om wêzens oan te fallen dy't hûnderten kearen sa grut binne as sysels. Wisties binne gauris bûnsgenoaten fan 'e Ewoks. Dyselden drage yn gefjochten mei ynkringers soms pûden mei hiele swaarmen Wisties deryn by har, dy't se dan in fijân nei de holle smite. As de pûde it doel rekket, komme de Wisties foar 't ljocht, dy't de fijân oanfalle. Hoewol't se lyts binne, kinne se kwetsbere plakken lykas eagen en earen bot skea tabringe. Ek liede se fijân ôf troch dyselde om 'e holle hinne te gûnzjen, sadat de Ewoks oanfalle kinne.

Nei de oername fan Lucasfilm troch Disney yn 2012 waard *Caravan of Courage*, lykas in protte iere *Star Wars*-spin-offs, út 'e *Star Wars*-kanon skrast. Wisties waarden lykwols yn 'e kanon reyntrodusearre yn it fideospultsje *[[Star Wars: Battlefront&nbsp;II]]* (2018), wêryn't ek de gearwurking tusken Ewoks en Wisties yn gefjochtssitewaasjes fêstlein waard.

## Keppelings om utens
*Artikel oer Wistie yn Wookieepedia, de offisjele ''Star Wars''-Wikipedy
Grutte Priis Formule 1 fan Singapoer 2013

Utslaggen fan de **[[Grutte Priis Formule 1 fan Singapoer]]** 2013 yn Singapoer op 22 septimber.
It wie de trettjinde race fan 19 races fan de Formule 1 yn 2013. Hy waard op it Marina Bay sirkwy hâlden. De race waard hâlden oer 61 omgongen op it 5 km lange sirkwy foar in raceôfstân fan 203 kilometer. 

## Kwalifikaasje

## Utslach Grutte Priis
* Mark Webber en Paul di Resta hellen de finish net, mar ha wol 90% fan de race-ôfstân ôflein, wêrtroch't se as klassearre notearre steane.

## Top fiif yn it wrâldkampioenskip nei de wedstriid
Grutte Priis Formule 1 fan Koreä

De **Grutte Priis Formule 1 fan Koreä** wie in wedstriid op de Formule 1-kalinder dy't foar de earste kear hâlden waard op 24 oktober yn 2010 op it Súd-Koreaanske Korean International Circuit. Der waard in kontrakt sletten dat de grutte priis op syn minst sân jier op de kalinder stean bliuwe soe, mei in opsje foar fiif ekstra jierren, mar hy ferdwûn nei 2013 dochs fan de kalinder. Alle grutte prizen waarden hâlden op it Korean International Circuit. Der ha nea grutte ynsidinten west by dizze grutte priis.

## winners

## Pole posysjes

## Fluchste omgongen
Grutte Priis Formule 1 fan Japan 2013

Utslaggen fan de **[[Grutte Priis Formule 1 fan Japan]]** 2013 yn Oyama op 13 oktober.
It wie de fyftjinde race fan 19 races fan de Formule 1 yn 2013. Hy waard op it sirkwy fan Suzuka hâlden. De race waard hâlden oer 53 omgongen, op it 5,8 km lange sirkwy oer in raceôfstân fan 307,5 kilometer. 

## Kwalifikaasje
* Adrian Sutil  waard fiif plakken tebekset by de start fanwegen in botsing by de Grutte Priis fan Koreä, en dêr kamen noch ris fiif plakken by op fanwegen in fersnellingsbakwiksel..
* Charles Pic and Jules Bianchi waarden elk tsien plakken tebekset by de start nei't se harren tredde warskôging fan it seizoen krigen hiene, mar giene dochs in tal plakken omheech ta gefolch fan de straf fan Adrian Sutil.

## Utslach Grutte Priis

## Top fiif yn it wrâldkampioenskip nei de wedstriid
Privolnoje

**Privolnoje** (Russysk: Приво́льное) is in doarp yn it rajon Krasnogvardejski-rajon fan de kraj Stavropol yn Ruslân. It doarpke leit oan de rivier de Jegorlyk.

Privolnoje is it bertedoarp fan Michaïl Gorbatsjov. Hy waard berne yn de tiid fan de grutte hongersneed fan 1932-1933 en skreau dêr oer: 'Yn dat ferskriklike jier (1933) ferstoar hast de helte fan de befolking fan myn bertedoarp. Under de slachtoffers wiene ek twa susters en in broer fan ús heit'.    

Tusken augustus 1942 en jannewaris 1943 wie it doarpke beset troch de Dútske Wehrmacht.

## Oars
15 kilometer fan Privolnoje leit Krasnogvardeiskoje, it bestjoerlike sintrum fan it rajon, dêr't Michaïl Gorbatjov op de middelbere skoalle gyng. In plakette dêr betinkt de eardere president fan de Russyske Federaasje.
Grutte Priis Formule 1 fan Yndia 2013

Utslaggen fan de **[[Grutte Priis Formule 1 fan Yndia]]** 2013 yn Greater Noida op 27 oktober.
It wie de sechstjinde fan 19 races fan de Formule 1 yn 2013. Hy waard op it sirkwy fan Yndia hâlden. De race waard hâlden oer 60 omgongen, op it 5,1 km lange sirkwy foar in raceôfstân fan 307,2 kilometer. De Grutte Priis fan 2013 wie de lêste Grutte Priis Formule 1 fan Yndia. 

## Kwalifikaasje

## Utslach Grutte Priis
* Nico Hülkenberg helle de finish net, mar hat wol 90% fan de race-ôfstân ôflein, wêrtroch't er as klassearre notearre stiet.

## Top fiif yn it wrâldkampioenskip nei de wedstriid